Source: http://public.mkab.hu/dev/dontesek.nsf/0/C9057FE4E1FB0C27C1258474005B9991?OpenDocument
Timestamp: 2020-05-30 02:11:46
Document Index: 36116962

Matched Legal Cases: ['Kúria ', 'Kúria ', 'Pf.21', 'Kúria ', 'Kúria ', 'Kúria ', 'Pf.21']

IV/01144/2019
. IV/01144/2019
Az ügy tárgya: A Kúria Pfv.IV.20.941/2018/4. számú ítélete elleni alkotmányjogi panasz (MOKK közérdekű adat kiadása)
Az indítványozó − az Abtv. 27. § alapján − a Kúria Pfv.IV.20.941/2018/4. számú ítélete, a Fővárosi Ítélőtábla 8.Pf.21.224/2017/5. számú ítélete és a Fővárosi Törvényszék 65.P.21.499/2017/4. számú ítélete alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó a MOKK által automatikusan kibocsátott fizetési meghagyások éves számának kiadását kérte - közérdekű adatkérés címén - a MOKK-tól. A MOKK elnöke az Fmhtv. 57. § (3) bekezdésére hivatkozással azt megtagadta. Erre tekintettel indított az indítványozó közérdekű adatkiadás iránt bírósági pert. A Fővárosi Törvényszék a keresetet elutasította, amelyet a Fővárosi Ítélőtábla helybenhagytott. A Kúria a jogerős ítéletet hatályában fenntartotta.
Az indítványozó álláspontja szerint azáltal, hogy a bíróságok döntéseikkel megtagadták az indítványozó által kért közérdekű adatok kiadását, közvetlenül megsértették az Alaptörvény VI. cikk (3) bekezdése szerinti közérdekű adatok megismeréséhez való jogát, áttételesen a vélemény-nyilvánítás szabadságához fűződő jogát, s miután, mint pervesztes a Kúria előtti eljárásban kötelező jogi képviselő díját is neki kellett fizetnie, sérült a tulajdonhoz való joga is..
A Kúria Pfv.IV.20.941/2018/4. számú ítélete, a Fővárosi Ítélőtábla 8.Pf.21.224/2017/5. számú ítélete, a Fővárosi Törvényszék 65.P.21.499/2017/4. számú ítélete
IV_1144_2_2019_indkieg.anonaim.pdf IV_1144_0_2019_inditvány.anonim.pdf